cyanic-selkie/wikianc huggingface dataset:
ইরানি বিপ্লব
ফলাফল
ইমাম খোমেইনীর নেতৃত্বে ইরান ইসলামি প্রজাতন্ত্র হিসেবে আত্মপ্রকাশ করে। এ বিপ্লবের পর মধ্যপ্রাচ্যের রাজতান্ত্রিক দেশগুলোতে ইসলামী বিপ্লবের আতঙ্ক ছড়িয়ে পড়ে। বিভিন্ন মুসলিম দেশে যুবকরা ইসলামী বিপ্লবের চেতনায় উজ্জ্বীবিত হতে থাকে।
জাঞ্জিরা রাজ্য
জঞ্জিরা রাজ্যটি বর্তমান মহারাষ্ট্রের রায়গড় জেলার কোঙ্কন উপকূলে অবস্থিত। এই রাজ্যে মুড়ুদ ও শ্রীবর্ধন শহর পাশাপাশি মুড়ুদ-জঞ্জিরা উপকূলীয় গ্রামের ঠিক দূরে মুরুদ-জঞ্জিরা শহর অন্তর্ভুক্ত ছিল যা রাজধানী এবং শাসকদের আবাস ছিল। রাজ্যের আয়তন ছিল ৮৩৯ কিমি 2,( জাফরাবাদ বাদে), এবং ১৯৩১ সালে জনসংখ্যা ছিল ১১০,৩৮৯। জাফরাবাদ, বা জাফরাবাদ রাজ্যটি ৩২০ কিমিঃ উত্তর-উত্তর-পশ্চিমে  অবস্থিত ছিলবএবং জাঞ্জিরা রাজ্যের নবাবের উপর নির্ভর করতো।
প্রতিষ্ঠা
১৪৮৯ সালে আহমদনগর সালতানাতের অধীনে একজন ইথিওপিয়ান জাঞ্জিরা দ্বীপ দখল করে তাঁর শাসন প্রতিষ্ঠা করেন। এটি সিদ্ধিরা প্রতারণার মাধ্যমে করেছিল। স্থানীয় উপকূলীয় জনপদের কোলি প্রধান রাম পাতিলকে ভোজ উৎসবে খাবারে বিষ প্রয়োগে হত্যা করে।     তারা সেই দ্বীপটি দখল করেছিল যেখানে জাঞ্জিরা দুর্গ দাঁড়িয়ে আছে। পরবর্তী শতাব্দীতে শাসকরা বিজাপুর সালতানাতের আধিপত্যের অধীনে থাকেন। সপ্তদশ এবং আঠারো শতকে জাঞ্জিরারা মারাঠা সাম্রাজ্যের বারবার আক্রমণকে সফলভাবে প্রতিহত করেছে।
উসমানীদের সাথে সহযোগিতা
অটোমান রেকর্ড অনুসারে, অটোমান এবং জাঞ্জিরা থেকে সম্মিলিত একটি বাহিনী ১৫৮৭ সালে ইয়েমেনে একটি পর্তুগিজ বহরের দিকে যাত্রা করেছিল। এই মুহুর্ত থেকে জাঞ্জিরা এই অঞ্চলে পর্তুগিজ প্রভাব প্রতিহত করতে গুরুত্বপূর্ণ ভূমিকা পালন করে।
অটোমান সাম্রাজ্যের সাথে সহযোগিতার আরও রেকর্ড রয়েছে যখন অটোমান নৌবহর আচেহতে অটোমান অভিযানের আগে আচেহ পৌঁছেছিল তখন বাটাক এবং মেরিটাইম দক্ষিণ পূর্ব এশিয়ায় সাহায্য করার জন্য জঞ্জিরা রাজ্য থেকে ১৫৩৯ সালে ২০০ মালবার নাবিককে অন্তর্ভুক্ত করেছে।
একই সময়কার রেকর্ড অনুসারে সুলতান আওরঙ্গজেবর দু'টি ফ্রিগেট এবং দুটি বড় যুদ্ধের জন্য জাঞ্জিরা রাজ্যের সিদ্দিকীরা ২০০০ লোক এবং গোলাবারুদ সরবরাহ করেছিলেন। জাহাজটি ১৬৭৭ সালে সিদ্দী কাসিম এবং সিদ্দী সম্বলের কমান্ডে বোম্বে বন্দরে পৌঁছেছিল। গঞ্জ-ই-সাওয়াই নামে বৃহত্তম মুঘল জাহাজটি ৮০০ বন্দুক এবং ৪০০ জন মুসকির ধরনের সৈন্যবাহিনীও সুরাত বন্দরে অবস্থান নিয়েছিল।
মারাঠাদের সাথে প্রতিদ্বন্দ্বিতা
সিদ্দী প্রধান প্রতিদ্বন্দ্বী ছিলেন অ্যাংরিয়াস নামে মারাঠা কোলি পরিবার যাদের দক্ষিণ কোঙ্কায় সমুদ্রে দুর্গ এবং জাহাজ ছিল।
মারাঠাদের সাথে চুক্তি
১৭৩৩ সালে মারাঠা সাম্রাজ্যের পেশোয়া বাজিরাও জঞ্জির সিদ্দীদের বিরুদ্ধে একটি অভিযান শুরু করেন। বাজিরাওর বাহিনী জাঞ্জিরা দুর্গটি দখল করে নি, যদিও তারা আশেপাশের বেশিরভাগ অঞ্চল দখল করেছিল; একটি অনুকূল চুক্তি মারাঠাদের কার্যত সিদ্দীদের সমস্ত জায়গার উপর পরোক্ষ নিয়ন্ত্রণ প্রদান করেছিল।
উত্তর মারাঠা শাসন
ব্রিটিশরা যখন কোঙ্কন অঞ্চলে এসেছিল, জাঞ্জিরার বিরুদ্ধে মারাঠাদের বারবার আক্রমণ বন্ধ হয়েছিল। ১৭৯৯ সালে প্রতিষ্ঠিত বোম্বাই প্রেসিডেন্সির ডেকান স্টেটস এজেন্সির অংশ হিসাবে জাঞ্জিরা রাজ্য পরিচালিত হয়েছিল। উনিশ শতকে শাসকরা ১২৩ জনের একটি সামরিক বাহিনী বজায় রেখেছিলেন।
১৯৪৭ সালে ভারতের স্বাধীনতার পরে, রাজ্যটি ভারতের সাথে একীভূত হয়।
শাসক
জাঞ্জিরার রাজ পরিবার ছিল সিদ্দী, যাকে 'হাবশী' নামেও অভিহিত করা হয়, যারা আবিসিনিয়া থেকে এসেছিলেন। প্রথমদিকে রাজ্যের শাসকরা 'উজির' উপাধি ধারণ করলেও ১৮০৩ এর পরে ব্রিটিশ রাজ কর্তৃক ' নবাব ' উপাধিটি আনুষ্ঠানিকভাবে স্বীকৃত হয়। তারা ব্রিটিশ কর্তৃপক্ষের ১১-তোপ সেলামি দেশীয় রাজ্য ছিল।
কাশিমা অ্যান্টলার্স
কাশিমা অ্যান্টলার্স (Kashima Antlers, 鹿島アントラーズ) হচ্ছে কাশিমা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৪৭ সালে সুমিতোমো মেটাল ফুটবল ক্লাব নামে প্রতিষ্ঠিত হয়েছে। ৪০,৭২৮ ধারণক্ষমতাবিশিষ্ট কাশিমা সকার স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় নাওকি সোমা এবং সভাপতির দায়িত্ব পালন করছেন ফুমিয়াকি কোইজুমি। জাপানি মধ্যমাঠের খেলোয়াড় কেন্তো মিসাও এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কাশিমা অ্যান্টলার্স এপর্যন্ত ২৮টি শিরোপা জয়লাভ করেছে; যার মধ্যে ৮টি জে১ লিগ, ৫টি এম্পেরর'স কাপ এবং ৬টি জাপানি সুপার কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছে; যার মধ্যে ২০১৮ এএফসি চ্যাম্পিয়নস লিগ শিরোপা রয়েছে। হিতোশি সোগাহাতা, মিতসুও ওগাসাওয়ারা, তাকেশি আওকি, ইয়োশিয়ুকি হাসেগাওয়া এবং আতসুহি ইয়ানাগিসাওয়ার মতো খেলোয়াড়গণ কাশিমা অ্যান্টলার্সের জার্সি গায়ে মাঠ কাঁপিয়েছেন।
শেইখ বাবি ইয়াকুব সমাধিসৌধ
শেইখ বাবি ইয়াকুব সমাধিসৌধ (Şeyx Babı türbəsi) হল বিতর্কিত কারাবাখ অঞ্চলের ফুজুলি জেলার বাবি গ্রামের একটি সমাধি যা আন্তর্জাতিকভাবে আজারবাইজান-এর একটি অংশ হিসেবে স্বীকৃত। সমাধিটি ১২৭২ সালে নির্মিত হয়েছিল। আজারবাইজানের সাথে সংঘর্ষের সময় ২৯ শে সেপ্টেম্বর ২০২০ তারিখে আর্মেনিয়ান সশস্ত্র বাহিনীর দ্বারা এটি ব্যাপকভাবে ক্ষতিগ্রস্ত হয়েছিল।
আবিষ্কার ও উদ্ভাবন
এ.আই. ব্রজগুল ভুলভাবে ১২ শতকের একটি কমপ্লেক্সের তারিখ দিয়েছেন এবং আই.পি. শোবলিকিন ভুলভাবে সমাধিটিকে "শাহ বাবলি" বলেছেন। ১৯ শতকের মাঝামাঝি সমাধিতে একটি কুফি লিগ্যাচার এনভি খানিকভের দৃষ্টি আকর্ষণ করেছিল এবং তিনি তার কাজে গ্রামটিকে "বাবিলি" এবং একটি অ্যালবামে "বাব" বলে ডাকেন। কিন্তু লিগেচারটি খানিকভ ভুল এবং বাদ দিয়ে লিখেছিলেন। পরে এই লিগ্যাচারটি সম্পূর্ণরূপে পাঠোদ্ধার করা হয় এবং আজারবাইজানের আরবি-ফার্সি-আজারবাইজানীয় ভাষা শিলালিপির প্রকাশনার আই ভলিউমে অন্তর্ভুক্ত করা হয়।
২০১১ সালের গ্রীষ্মে, আজারবাইজানের সংস্কৃতি ও পর্যটন মন্ত্রকের আদেশে সমাধিটির প্রত্নতাত্ত্বিক খনন শুরু হয়। খাগানি আলমাম্মাদভ - অভিযানের নেতা জানান যে শেখ বাবি খানগাহের ধ্বংসাবশেষও সমাধির কাছে পাওয়া গেছে, যা প্রথমে একটি কাফেলা হিসেবে ব্যবহৃত হয়েছিল এবং পরে এটি একটি মসজিদ হিসাবে ব্যবহৃত হয়েছিল। তার ভাষ্য অনুসারে, সেখানে ৬টি পাথরের কবর পাওয়া গেছে, যা যোদ্ধাদের বলে মনে করা হয়। কবরগুলোর একটিতে একটি মস্তকবিহীন কঙ্কাল ছিল, অন্যটিতে একটি কঙ্কাল এবং তীরের মাথা ছিল। খনন কাজ শেষ হলে পুনরুদ্ধারের কাজ চালানোর পরিকল্পনা করা হয়।
স্থাপত্য
সমাধিটি অষ্টহেড্রাল এবং প্রান্তগুলোর প্রস্থ ৩ মিটার। সমাধিটি পাতলা পাথরের প্লেট দিয়ে তৈরি একটি অষ্টহেড্রাল গোলাকার কপোলা দিয়ে আবৃত। উপাদানটি এক ধরনের খসড়া করা পাথর (চুনাপাথর)।
বংশগতীয় সংকেত
বংশগতীয় সংকেত (ইংরেজিতে Genetic code জেনেটিক কোড) বলতে কোষের বংশগতীয় উপাদান যেমন ডিএনএ ও আরএনএ অণুর ভেতরে নিউক্লিওটাইডের অনুক্রমকে বোঝায়, যা দেহকোষের রাইবোসোম নামক অঙ্গাণুতে বিভিন্ন ধরনের প্রয়োজনীয় প্রোটিন সংশ্লেষণের সময় অ্যামিনো অ্যাসিডগুলির ক্রম নির্ধারণ করে। তবে প্রোটিন সরাসরি ডিএনএ থেকে উৎপন্ন হয় না। ডিএনএ কোষকেন্দ্রে বা নিউক্লিয়াসে অবস্থান করে (কিছু ডিএনএ কোষের মাইটোকন্ড্রিয়া নামের শক্তি উৎপাদন ও সঞ্চয়কারী অঙ্গাণুতেও থাকতে পারে)। প্রথমে ডিএনএ অণু থেকে একটি বাহক আরএনএ অণু সংশ্লেষণ করা হয়। এই বংশগতীয় সংকেতবাহক আরএনএ অণুটি কোষের সাইটোপ্লাজমে (বা অন্যত্র) অবস্থিত রাইবোসোম অঙ্গাণুতে বাহিত হয়, যেখানে প্রোটিন নির্মাণ বা সংশ্লেষণ করা হয়। আরএনএ অণুটিতে চার ধরনের নিউক্লিওটাইড থাকে, অ্যাডেনিন, গুয়ানিন, সাইটোসিন ও ইউরাসিল। আরএনএ অণুর তিনটি পরস্পর-সংলগ্ন নিউক্লিওটাইড একটি সাঙ্কেতিক একক বা কোডন গঠন করে, যা প্রোটিন সংশ্লেষণের পরবর্তী ধাপে কোন্‌ অ্যামিনো অ্যাসিড যোগ করতে হবে, তা নির্ধারণ করে। যেমন GCU কোডনটি অ্যালানিন নামক অ্যামিনো অ্যাসিডের জন্য সংকেত বহন করে। সব মিলিয়ে এরকম ৬৪টি সম্ভাব্য কোডন আছে; এদের মধ্যে তিনটি কোডন কোনও অ্যামিনো অ্যাসিডের সাথে সম্পর্কিত নয়, বরং প্রোটিনের পরিসমাপ্তি নির্দেশ করে। বাকি ৬১টি কোডন প্রোটিন তৈরিতে ব্যবহৃত ২০ ধরনের অ্যামিনো অ্যাসিডের জন্য সংকেত বহন করে। অর্থাৎ একটি অ্যামিনো অ্যাসিড দুই বা তার অধিক কোডন দ্বারা নির্দিষ্ট হতে পারে। বিজ্ঞানীরা একে সংকেত বাহুল্য বা প্রয়োজনাতিরিক্ততা নাম দিয়েছেন।
বংশগতীয় সংকেত সমস্ত জীবের জন্যই প্রায় একই রকম হয়; অর্থাৎ একই কোডনগুলি একই ধরনের অ্যামিনো অ্যাসিডকে নির্দেশ করে।
মার্কিন প্রাণরসায়নবিদ মার্শাল নিরেনবার্গ, রবার্ট হলি এবং হরগোবিন্দ খোরানা ১৯৬০-এর দশকের শুরুর দিকে বংশগতীয় সংকেত কীভাবে কাজ করে, তা উদ্ঘাটন করেন।
পাকিস্তানি টুয়েন্টি২০ আন্তর্জাতিক ক্রিকেটারদের তালিকা
টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক নির্ধারিত টি২০আই মর্যাদার অধিকারী দুইটি দলের মধ্যকার আন্তর্জাতিক ক্রিকেট খেলাবিশেষ। টুয়েন্টি২০ ক্রিকেটের নিয়মের আলোকে এ খেলার আয়োজন করা হয়। ক্রিকেটের ক্ষুদ্রতর সংস্করণ এটি। ১৭ ফেব্রুয়ারি, ২০০৫ তারিখে অস্ট্রেলিয়া ও নিউজিল্যান্ডের মধ্যকার এ স্তরের প্রথম খেলা অনুষ্ঠিত হয়। ইডেন পার্কে অনুষ্ঠিত ঐ খেলায় সফরকারীরা ৪৪ রানে জয় পায়।
পাকিস্তান দল তাদের প্রথম টি২০আই খেলায় অংশগ্রহণের পর থেকে ২৭ জানুয়ারি, ২০২১ তারিখ পর্যন্ত দলটির পক্ষে ৮৯ জন খেলোয়াড় অংশ নিয়েছে। ২৮ আগস্ট, ২০০৬ তারিখে ব্রিস্টলের কাউন্টি ক্রিকেট গ্রাউন্ডের পাকিস্তান দল স্বাগতিক ইংল্যান্ড দলের বিপক্ষে প্রথম টি২০আইয়ে অংশ নেয়। ঐ খেলায় সফরকারীরা পাঁচ উইকেটে পরাজিত হয়েছিল।
কমপক্ষে একটি টি২০আই খেলায় অংশগ্রহণকারী ইংল্যান্ড ক্রিকেট দলের সদস্যদের তালিকায় সকল সদস্যকে যুক্ত করা হয়েছে। প্রথম টুয়েন্টি২০ ক্যাপ লাভকারী খেলোয়াড়দেরকে ক্রমানুসারে রাখা হয়েছে। তবে, একই খেলায় একাধিক খেলোয়াড়ের অভিষেককালে তাদের পারিবারিক নামের আদ্যাক্ষর অনুযায়ী সাজানো হয়েছে।
গুলিস্তান জেলা
গুলিস্তান, এছাড়াও বানান করা হয়ে থাকে গোলেস্তান (পশতু/ফার্সি: گلستان), আফগানিস্তানের ফারাহ প্রদেশে একটি জেলা। ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৩,৭৮০ জন এর মত, যার মধ্যে থেকে প্রায় ৮০% পশতুন সম্প্রদায়ের এবং বাকী ২০% তাজিক সম্প্রদায়ের লোক রয়েছে। জেলাটিতে মোট ১০৯টির মত গ্রাম রয়েছে। প্রধান গ্রামটিকে গুলিস্তান গ্রাম নামেও পরিচিত, যেটি জেলার পাহাড়ী অঞ্চলে প্রায় ১৪৩৪ মিটার উচ্চতায় অবস্থিত। জেলাটির মাধ্যমে চলাচলের জন্য প্রধান রাস্তা হচ্ছে রুট ৫২২।
গোবিন্দপুর ইউনিয়ন, মুকসুদপুর
গোবিন্দপুর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
আরউইন মার্ক জ্যাকবস
আরউইন মার্ক জ্যাকবস একজন তড়িৎ প্রকৌশলী। তিনি কোয়ালকমের সহ-প্রতিষ্ঠাতা এবং সাবেক চেয়ারম্যান।
জীবনী
জ্যাকবস ১৯৫৬ সালে কর্নেল বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল এবং থেকে ১৯৫৭ সালে মাস্টার অব সায়েন্স এবং ১৯৫৯ সালে ডক্টর অব সায়েন্স ডিগ্রি অর্জন করেন। তিনি ১৯৫৯ থেকে ১৯৬৬ সাল পর্যন্ত ম্যাসাচুসেট্‌স ইনস্টিটিউট অফ টেকনোলজিতে তড়িৎ প্রকৌশলের সহকারী ও সহযোগী অধ্যাপক হিসেবে কর্মরত ছিলেন। ১৯৬৬ থেকে ১৯৭২ সাল পর্যন্ত ইউনিভার্সিটি অব ক্যালিফোর্নিয়া, সান ডিয়েগোর কম্পিউটার বিজ্ঞান ও প্রকৌশল বিভাগের অধ্যাপক পদে কর্মরত ছিলেন। তিনি ১৯৬৫ সালে প্রকাশিত Principles of Communication Engineering নামে একটি বইয়ের সহ-রচয়িতা। তিনি ১৯৬৮ সালে অ্যান্ড্রু ভিটারবির সাথে লিঙ্কাবিট কর্পোরেশন প্রতিষ্ঠা করেন। জ্যাকবস ন্যাশনাল অ্যাকডেমি অব ইঞ্জিনিয়ারিং এর একজন সদস্য এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন ফেলো।
পুরস্কার ও সম্মাননা
কোড ডিভিশন মাল্টিপ্‌ল অ্যাক্‌সেস আবিষ্কারের জন্য জ্যাকবস ১৯৯৪ সালে ন্যাশনাল মেডেল অব টেকনোলজি অ্যান্ড ইনোভেশন লাভ করেন।
জনসেবা
জ্যাকবস ম্যাসাচুসেট্‌স ইনস্টিটিউট অফ টেকনোলজির পোস্টগ্র্যাজুয়েট ডিগ্রি স্কুলে ৩১ মিলিয়ন ডলার দান করেন। তিনি ইউনিভার্সিটি অব ক্যালিফোর্নিয়া, সান ডিয়েগোতে ১৫ মিলিয়ন ও ১১০ মিলিয়ন ডলার দান করেন।
সন্ন্যাসীর ধাপ
সন্ন্যাসীর ধাপ বগুড়া জেলার সদর উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থাপনা ও দর্শনীয় স্থান। সন্ন্যাসীর ধাপে দুটি ধাপ রয়েছে যার মধ্যে একটি অপরটি থেকে প্রায় ৩ কিলোমিটার দুরুত্বে অবস্থিত। এর মধ্যে একটি ধাপ অবস্থিত উপজেলার নামুজা ইউনিয়নে, বড় ট্যাংরা নামক গ্রামে এবং অপরটি অবস্থিত গোকুল ইউনিয়নে, সরলপুর নামক গ্রামে।
ইতিহাস
সন্ন্যাসীর ধাপ দুটি কে বা কারা নির্মাণ করেছিলেন সে সম্পর্কে বিস্তারিত জানা যায় তবে প্রত্নতত্ত্ববিদগণ ধারণা করেন, এ অঞ্চলের তৎকালীন সনাতন হিন্দু সন্ন্যাসীগণ তাদের আখড়া হিসেবে এই ধাপ দুটি ব্যবহার করতেন। যেহেতু সন্ন্যাসীদের দ্বারা নির্মিত হয়েছিল তাই এদের সন্ন্যাসীর ধাপ নামে ডাকা হয়।
বড় ট্যাংরা সন্ন্যাসীর ধাপ
নামুজা ইউনিয়নের বড় ট্যাংরার সন্ন্যাসীর ধাপটি বর্তমানে গাছাপালা ও ঘাস, লতাপাতায় আবৃত। তবে ধাপটির মাঝের অংশ উঁচু এবং চারদিকে ক্রমশ ঢালু হয়ে নেমে গিয়েছে। এর আয়তন প্রায় ২১৫ মিটার × ১৪৮ মিটার × ৭.৫ মিটার। এ ধাপটির চারপাশে বেশ কিছু পুরাতন ইটের ধ্বংসাবশেষ দেখতে পাওয়া যায়।
সরলপুর সন্ন্যাসীর ধাপ
গোকুল ইউনিয়নের সরলপুরের সন্ন্যাসীর ধাপটি অপেক্ষাকৃত ছোট আকৃতির। এর আয়তন প্রায় ৩৩ মিটার × ২৭ মিটার × ৬.৫ মিটার। যদিও মূল ঢিবিটি বর্তমানেও দেখতে পাওয়া যায় তবে স্থানীয় গ্রামবাসী এর উপরের অংশ ঈদগাহ মাঠ হিসেবে ব্যবহার করে থাকে।
দ্য ডিভিশন বেল
দ্য ডিভিশন বেল ব্রিটিশ রক ব্যান্ড পিংক ফ্লয়েডের চতৃর্দশ স্টুডিও অ্যালবাম। এটি ২৮ মার্চ ১৯৯৪ সালে ইএমআই রেকর্ডস কর্তৃক যুক্তরাজ্যে এবং ৪ এপ্রিল ১৯৯৪ সালে কলাম্বিয়া রেকর্ডস কর্তৃক যুক্তরাষ্ট্রে প্রকাশিত হয়।
এটি ছিলো প্রতিষ্ঠাতা সদস্য রজার ওয়াটার্সকে ছাড়াই রেকর্ড করা পিংক ফ্লয়েডের দ্বিতীয় অ্যালবাম, দ্য ডিভিশন বেল অ্যালবামের অধিকাংশ রচনাগুলি ছিল গিটারবাদক ও গায়ক ডেভিড গিলমোর এবং কিবোর্ডবাদক রিচার্ড রাইটের রচিত। দ্য ডার্ক সাইড অব দ্য মুন (১৯৭৩)-এর পরে অ্যালবামটিতে রাইট প্রথম লিড ভোকাল হিসাবে পরিবেশন করেছেন। গিলমোরের বাগদত্তা, ঔপন্যাসিক পলি স্যামসন, অ্যালবামটিতে একাধিক গান সহ-রচনা করেছিলেন, যা যোগাযোগের আখ্যানবস্তু নিয়ে রচিত। অ্যালবামটি রাইটের সাথে রেকর্ড করা শেষ পিংক ফ্লয়েড অ্যালবাম, যিনি ২০০৮ সালে মারা গিয়েছিলেন।
ব্যান্ডের নিজস্ব ব্রিটানিয়া রো স্টুডিওস এবং গিলমোরের হাউজবোট অ্যাস্টোরিয়ায় অ্যালবামটি রেকর্ড করা হয়েছিল। পিংক ফ্লয়েডের প্রযোজনা সহযোগী ছিল প্রযোজক বব এজরিন, প্রকৌশলী অ্যান্ডি জ্যাকসন, স্যাক্সোফোনবাদক ডিক প্যারি এবং বেসবাদক গাই প্র্যাট।
দ্য ডিভিশন বেল মিশ্র পর্যালোচনা পেয়েছে, তবে মুক্তির পর যুক্তরাজ্য এবং যুক্তরাষ্ট্র সহ ১০টিরও অধিক দেশে তালিকায় শীর্ষে অবস্থান করেছিল। মার্কিন যুক্তরাষ্ট্রে মুক্তির বছর অ্যালবামটি ডাবল প্ল্যাটিনাম এবং ১৯৯৯ সালে ট্রিপল প্ল্যাটিনামের শংসাপত্র অর্জন করেছিল। পরে মার্কিন যুক্তরাষ্ট্র এবং ইউরোপে অ্যলবামটির সফর হয়েছিল। ডিভিশন বেল সেশনগুলির অব্যবহৃত উপাদানগুলি পিংক ফ্লয়েডের পরবর্তী দি এন্ডলেস রিভার (২০১৪) অ্যালবামে যুক্ত করা হয়ছে।
সমালোচকদের অভ্যর্থনা
এন্টারটেইনমেন্ট উইকলির টম সিনক্লেয়ার লিখেছেন যে "অ্যালবামের ভাষা সাবলীল, যা মূলত প্রোগ্রেসিভ রক পম্পোসিটি এবং নিউ এজ নুডলিংয়ের পেট মোচড় দেওয়ার জন্য যথেষ্ঠ"।
তথ্যসূত্র
টিকা
পাদটিকা
গ্রন্থপঁজী
লিন্ডা ব্লেয়ার
লিন্ডা ডেনিস ব্লেয়ার (Linda Denise Blair; জন্ম: ২২ জানুয়ারি ১৯৫৯) হলেন একজন মার্কিন অভিনেত্রী, চলচ্চিত্র প্রযোজক, ও প্রাণি অধিকারকর্মী। ব্লেয়ার দি এক্সরসিস্ট (১৯৭৩) চলচ্চিত্রে রিগ্যান চরিত্রে অভিনয়ের জন্য সর্বাধিক পরিচিত, এই কাজের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি এই চরিত্রে পুনরায় এক্সরসিস্ট টু: দ্য হেরেটিক (১৯৭৭)-এ অভিনয় করে একটি স্যাটার্ন পুরস্কারের মনোনয়ন লাভ করেন।
ব্লেয়ার পরবর্তী কালে কয়েকটি বিতর্কিত নাট্যধর্মী টেলিভিশন চলচ্চিত্রে অভিনয় করেন, তন্মধ্যে রয়েছে বর্ন ইনোসেন্ট (১৯৭৪) ও ''সারা টি. - পোট্রেট অব আ টিনেজ অ্যালকোহলিক (১৯৭৫) এবং ১৯৭৯ সালে সঙ্গীতধর্মী রোলার বুগি চলচ্চিত্রে অভিনয় করে যৌন আবেদনের প্রতীক হিসেবে প্রতিষ্ঠা লাভ করেন। ১৯৮০-এর দশকে তিনি একাধিক ভীতিপ্রদ চলচ্চিত্রে অভিনয় করেন, তন্মধ্যে রয়েছে হেল নাইট (১৯৮১), জেল নাট্যধর্মী চেইনড হিট (১৯৮৩), এবং কাল্ট থ্রিলার স্যাভেজ স্ট্রিটস'' (১৯৮৪)।
১৯৯০-এর দশকে ব্লেয়ার কয়েকটি স্বাধীন চলচ্চিত্র ও বি-শ্রেণির চলচ্চিত্রে এবং টেলিভিশন নাটকে অভিনয় করেন। ২০০১ থেকে ২০০৩ সাল পর্যন্ত তিনি ফক্স চ্যানেলের পারিবারিক রিয়েলিটি ধারাবাহিক স্কেরিয়েস্ট প্লেসেস অন আর্থ-এর উপস্থাপনা করেন এবং ২০০৬ সালে সুপারন্যাচারাল ধারাবাহিকে অতিথি ভূমিকায় অভিনয় করেন। ২০১০ থেকে ২০১২ সাল পর্যন্ত তিনি অ্যানিমেল প্লেনেটের পিট বস ধারাবাহিকে নিজের ভূমিকায় অভিনয় করেন।
মাই ব্রোম্যান্স: দ্য সিরিজ
মাই ব্রোম্যান্স: দ্য সিরিজ (থাই নাম: "My Bromance พี่ชาย เดอะซีรีส์", My Bromance: Phi Chai The Series) হলো ২০১৬ সালে এমকট (MCOT) প্রযোজিত একটি থাই সমপ্রেমী ধারাবাহিক। মূলত এটি থাইল্যান্ডে সম্প্রচার করা হয়। এতে কেন্দ্রীয় চরিত্রে অভিনয় করেন চায়য়া জিরাপিরম এবং পাতপাসিত সঙ্ক্লা। ২০১৪ সালে মুক্তিপ্রাপ্ত মাই ব্রোম্যান্স চলচ্চিত্রের ব্যাপক সফলতা অর্জনের প্রেক্ষিতে মাই ব্রোম্যান্স ধারাবাহিকটি নির্মিত হয়। নতুন গল্প, অভিনেতা নিয়ে নির্মিত প্রথম মৌসুম ১২ টি পর্বে শেষ হয়। এমকটে প্রতি শনিবারে একটি করে পর্ব প্রচারিত হতো। জনপ্রিয় বিনোদন মাধ্যমগুলো থেকে জানা যায় শীঘ্রই এর দ্বিতীয় মৌসুম মুক্তি পাবে
ফরিদ উয়েদ্রাওগো
সুফিয়ান ফরিদ উয়েদ্রাওগো (Farid Ouédraogo; ২৬ ডিসেম্বর ১৯৯৬; ফরিদ উয়েদ্রাওগো নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বুর্কিনাবি ক্লাব ফোর্সেস আর্মি এবং বুর্কিনা ফাসো জাতীয় দলের হয়ে গোলরক্ষক হিসেবে খেলেন।
২০১৪–১৫ মৌসুমে, বুর্কিনাবি ক্লাব মেজেস্টিকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মেজেস্টিকের হয়ে মাত্র এক মৌসুম অতিবাহিত করার পর ২০১৫–১৬ মৌসুমে তিনি কাদিওগোয় যোগদান করেছেন। কাদিওগোয় মাত্র এক মৌসুম অতিবাহিত করার পর রাহিমোর সাথে চুক্তি স্বাক্ষর করেছেন। পরবর্তীকালে, তিনি মেজেস্টিকের হয়ে খেলেছেন। ২০২০–২১ মৌসুমে, তিনি মেজেস্টিক হতে বুর্কিনাবি ক্লাব ফোর্সেস আর্মিতে যোগদান করেছেন।
ফরিদ ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
সুফিয়ান ফরিদ উয়েদ্রাওগো ১৯৯৬ সালের ২৬শে ডিসেম্বর তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২১ সালের ৫ই জুন তারিখে, ২৪ বছর, ৫ মাস ও ১০ দিন বয়সে, ডান পায়ে ফুটবল খেলায় পারদর্শী ফরিদ কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৪১তম মিনিটে গোলরক্ষক এর্ভে কফির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি কোত দিভোয়ার ২–১ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে ফরিদ সর্বমোট ২ ম্যাচে অংশগ্রহণ করেছেন।
বিটা
বিটা ( বড়হাতের অক্ষর Β ছোট হাতের অক্ষর β ; βῆτα বা βήτα vita ) গ্রীক বর্ণমালার দ্বিতীয় অক্ষর। গ্রিক সংখ্যাগুলির সিস্টেমে এর মান ২। প্রাচীন গ্রিক ভাষায়, বিটা ঘোষ ওষ্ঠ্য স্পর্শধ্বনি প্রতিনিধিত্ব করত। আধুনিক গ্রিক ভাষায়, এটি ভয়েসড ল্যাবিওডেন্টাল ফ্রিকেটিভ উপস্থাপন করে। বিটা থেকে যে অক্ষরগুলি এসেছে সেগুলির মধ্যে রোমান বর্ণ B এবং সিরিলিক বর্ণ Б এবং В অন্তর্ভুক্ত।
অন্যান্য বেশিরভাগ গ্রিক অক্ষরের মতো, ফিনিশীয় ভাষায় সংশ্লিষ্ট বর্ণের অ্যাক্রোফোনিক নাম থেকে বিটা নামটি গৃহীত হয়েছিল, যা সাধারণ সেমিটিক শব্দ * বাইট ('বাড়ি') ছিল। গ্রিক ভাষায় নামটি ছিল βῆτα bêta, প্রাচীন গ্রিক উচ্চারণ ছিল  এটি  আধুনিক মনোটোনিক অর্থোগ্রাফিতে বানান এবং উচ্চারণে   ।
ইতিহাস
বিটা অক্ষরটি ফিনিশীয় বর্ণ বেথ থেকে নেওয় হয়েছিল। অক্ষরটির সর্বাধিক সংখ্যক বিবিধ স্থানীয় ফর্ম ছিল।
ব্যবহারসমূহ
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:NAMA_Alphabet_grec.jpg|থাম্ব|একটি প্রাচীন [[কালো চিত্র|কালো চিত্রের জাহাজে গ্রিক বর্ণমালা, সেই সময়ের চরিত্রগতভাবে কৌণিক বিটা]]
বীজগণিত সংখ্যা
গ্রীক সংখ্যাগুলির সিস্টেমে বিটার মান ২। ২ এর এই জাতীয় ব্যবহার একটি সংখ্যা চিহ্ন দ্বারা চিহ্নিত করা হয়: Β ′।
মূলধন যোগান
বিটা বিনিয়োগের পোর্টফোলিও ঝুঁকির পরিমাপ হিসাবে মূলধন যোগানে ব্যবহৃত হয় । এই প্রসঙ্গে বিটা তার বেঞ্চমার্কের রিটার্নের সাথে পোর্টফোলিওর রিটার্নের হিসাব গণনা করা হয়। ১.৫ এর একটি বিটা মানে বঞ্চমার্কের মান প্রতি ১% পরিবর্তনের জন্য, পোর্টফোলিওর মান ১.৫% পরিবর্তিত হতে থাকে।
আন্তর্জাতিক ফোনেটিক বর্ণমালা
সুপারস্ক্রিপ্ট সংস্করণ সংকুচিত স্বরবর্ণ নির্দেশ করে।
আবহবিদ্যা
২০০৫ এর আটলান্টিক হারিকেন মৌসুমে, একটা হারিকেনের নাম দেওয়া হয়েছিল হারিকেন বিটা।
গণিত এবং বিজ্ঞান
বিটা প্রায়শই গণিত এবং পদার্থবিজ্ঞানের একটি পরিবর্তনশীল বোঝাতে ব্যবহৃত হয়, যেখানে এটির নির্দিষ্ট অ্যাপ্লিকেশনের প্রায়শই নির্দিষ্ট অর্থ থাকে। পদার্থবিজ্ঞানে আনবাউন্ড এনার্জেটিক ইলেকট্রনের একটি ধারা সাধারণত বিটা রেডিয়েশন বা বিটা রশ্মি হিসাবে পরিচিত। ইন রিগ্রেশন বিশ্লেষণ, B যেহেতু β প্রতিনিধিত্ব করে আংশিক ঢাল কোইফিসিয়েন্টস, প্রমিত (স্ট্যানডার্ড ডেভিয়েশন-স্কোর ফর্ম) কোফিসিয়েন্টস; উভয় ক্ষেত্রেই, সহগগুলি সম্পর্কিত ভবিষ্যদ্বাণীকারী এক্স এর মানের প্রতি এক-ইউনিট পরিবর্তনের মানদণ্ডে ওয়াইয়ের পরিবর্তন প্রতিফলিত করে।
কখনও কখনও অর্ডিনাল সংখ্যার জন্য স্থানধারক হিসাবে β ব্যবহৃত হয় যদি α ইতোমধ্যে ব্যবহৃত হয়। স্পেসফ্লাইটে, বিটা কোণ কোনও মহাকাশযান বা অন্যান্য শরীরের কক্ষপথের বিমান এবং সূর্য থেকে ভেক্টরের মধ্যবর্তী কোণকে বর্ণনা করে।
স্পেসফ্লাইটে, বিটা কোণ কোনও মহাকাশযান বা অন্য কক্ষপথের বিমান এবং সূর্য থেকে ভেক্টরের মধ্যবর্তী কোণকে বর্ণনা করে।
পর্বতারোহনে
পর্বতারোহনে " বিটা " শব্দ দিয়ে পরামর্শকে বোঝায়। পরামর্শের মধ্যে থাকে, কীভাবে সফলভাবে একটি নির্দিষ্ট পর্বতে আরোহণ করা যায় তার রুট, বোল্ডার সমস্যা, অথবা জটিল সমস্যা ক্রম অতিক্রম করার পদ্ধতি ইত্যাদি।
অপভাষা
"বিটা" শব্দটি এখন এক সাধারণ বিশেষণে পরিণত হয়েছে, কথাবার্তা বলার সময় যে এমন আচরণ প্রদর্শন করছে যা দ্বন্দ্বপূর্ণ, প্রায়শই ক্যারিশমা এবং আত্মবিশ্বাসের অভাব থাকে তাকে বিটা আচরণ বলা হয়। এটি প্রায়শই "বিটা পুরুষ" হিসাবে বাক্যাংশে ব্যবহৃত হয় যা পুরুষ লিঙ্গের এমন একজন ব্যক্তিকে বর্ণনা করে যিনি কোনও চরিত্রের মধ্যে কোনও প্রভাবশালী "আলফা ক্রিয়া" যুক্ত করতে ব্যর্থ হন এবং সরাসরি অংশগ্রহণ না করে অনলাইনে কোনও গ্রুপ চ্যাটে লুকোচুরি করেন বা যার সামাজিক সচেতনতার যথেষ্ট অভাব রয়েছে।
পরিসংখ্যান
পরিসংখ্যানে, বিটা দ্বিতীয় ধরনের ত্রুটি বা রিগ্রেশনকে উপস্থাপন করে।
ছাপাখানার বিদ্যা
প্রযুক্তিগত সাহিত্যের টাইপসেটে, জার্মান অক্ষর ß জায়গায় গ্রিক β এর প্রতিস্থাপন। এটি একটি সাধারণ ভুল। বর্ণদুইটির ফন্টের আকার একে অপরের সাথে সাদৃশ্যপূর্ণ, তবে এগুলি পরস্পর সম্পর্কিত নয়।
তথ্যসূত্র
<references group="" responsive="1">
আলি গজনি
আলি (ফার্সি : علی) বা আলি গজনি (علی غزنه) ছিলেন গজনভি সাম্রাজ্যের একজন সুলতান, যিনি তার ভাগ্নে দ্বিতীয় মাসউদ থেকে উত্তরাধিকারী হন। তিনি প্রথম মাসউদের পুত্র ছিলেন। তার ভাগ্নের মত তিনিও স্বল্প সময়ের জন্য শাসন করেছিলেন ( ১০৪৮-১০৪৯), যদিও আবদুর রশিদ গজনভিকে গ্রেফতার করার জন্য তার উজিরের নেতৃত্বে একটি বাহিনী সিস্তানে পাঠিয়েছিলেন, উজির পক্ষ পরিবর্তন করে আলিকে পরাজিত করে আব্দুর রশিদকে তার স্থলাভিষিক্ত করে। তাকে ১০৫০ সালে হত্যা করা হয়।
খাকি সাফেদ জেলা
খাকি সাফেদ জেলা (, "সাদা ধুলো") আফগানিস্তানের ফারাহ প্রদেশের একটি অন্যতম জেলা। ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৪৩,০০০ জন এর মত, যার মধ্যে থেকে প্রায় সকলই পশতুন সম্প্রদায়ের এবং বাকী লোকজন তাজিক সম্প্রদায়ের। জেলাটির প্রধান গ্রাম হচ্ছে খাকি সাফেদ (এছাড়াও আলাগদারী নামেও পরিচিত), যেটি জেলার কেন্দ্রীয় অঞ্চল থেকেে প্রায় ৬৭৬ মিটার উচ্চতায় অবস্থিত।
কারাবালি মুঞ্জাভু
কারাবালি মুঞ্জাভু কর্ণাটক রাজ্যের উত্তর কন্নড় জেলার কন্নড় ভাষার দৈনিক পত্রিকা। এটি ১৯৯৩ সালের সেপ্টেম্বরে এর পরিষেবা শুরু করে। এর সদর দফতর কারওয়ারে।
খান্দারপাড় ইউনিয়ন
খান্দারপাড় ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
কোটা
কোটা (Kota) ভারতের রাজস্থান রাজ্যের কোটা জেলার একটি শহর ও পৌরসংস্থা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭১ মিটার (৮৮৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কোটা শহরের জনসংখ্যা হল ৬৯৫,৮৯৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে কোটা এর সাক্ষরতার হার বেশি।
ভারতীয় তথ্য প্রযুক্তি সংস্থান
এই শহরে ২০১৩ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের একমাত্র ভারতীয় তথ্য প্রযুক্তি সংস্থান, কোটা অবস্থিত।
সানডে চিজোবা
সানডে চিজোবা এনওয়াদিয়ালু (Sunday Chizoba; জন্ম: ১০ অক্টোবর ১৯৮৯; সানডে চিজোবা নামে সুপরিচিত) হলেন একজন নাইজেরীয় পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব রহমতগঞ্জের হয়ে আক্রমণভাগের খেলোয়াড় হিসেবে খেলেন। তিনি মূলত আক্রমণভাগের খেলোয়াড় হিসেবে খেলে থাকেন।
২০১০–১১ মৌসুমে, নাইজেরীয় ক্লাব ক্রাউনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১১–১২ মৌসুমে তিনি বাংলাদেশী ক্লাব মুক্তিযোদ্ধা সংসদে যোগদান করেছেন। মুক্তিযোদ্ধা সংসদে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি মুক্তিযোদ্ধা সংসদ, চার্চিল ব্রাদার্স এবং ঢাকা আবাহনীর হয়ে খেলেছেন। ২০২১–২২ মৌসুমে, তিনি ঢাকা আবাহনী হতে বাংলাদেশী ক্লাব রহমতগঞ্জে যোগদান করেছেন।
প্রারম্ভিক জীবন
সানডে চিজোবা এনওয়াদিয়ালু ১৯৮৯ সালের ১০ই অক্টোবর তারিখে নাইজেরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
জাসির চুক্তি
জাসি চুক্তি মলদাভিয়ার জাসি বা য়াশিতে রুশ সাম্রাজ্য ও উসমানীয় সাম্রাজ্যের মধ্যে সম্পাদিত একটি শান্তি চুক্তি। যার উদ্দেশ্য ছিল, ১৭৮৭-৯২ পর্যন্ত চলে আসা রুশ-তুর্কী যুদ্ধের ইতি ঘটানো। এর ফলে, রাশিয়ার কৃষ্ণ সাগরে আধিপত্য বৃদ্ধি হয়।
উসমানীয় সাম্রাজ্যের উজিরে আজম কোকা ইউসুফ পাশা এবং রুশ রাজকুমার বেজবোরোদকো চুক্তিটিতে স্বাক্ষর করেন। রাজকুমার বেজবোরোদকো প্রিন্স পোটেমকিনের উত্তরসূরী নির্বাচিত হয়েছিলেন, যখন পোটেমকিন মারা যান।) এই জাসির চুক্তিটি ১৭৭৪ সালে সম্পাদিত কুসুক কাইনারজি চুক্তিতে হওয়া ক্রিমীয় খানাতের দখলকে আনুষ্ঠানিকভাবে রুশ সাম্রাজ্যের জন্য নিশ্চিত করে এবং ইউরোপীয় রুশ-তুর্কী সীমান্ত তৈরি করতে ইয়েদিসান (দেনিস্তার ও বাগ নদীর মধ্যখানের অঞ্চল) রাশিয়ার কাছে হস্তান্তর করা হয়। আর এশিয়ার সীমান্তকে (কুবান নদী) অপরিবর্তিত রেখে দেয়া হয়।
দেব-থের-স্ঙ্গোন-পো
ইতিহাস
'গোস-লো-ত্সা-বা-গ্ঝোন-নু-দ্পাল এই গ্রন্থ রচনা ১৪৭৬ খ্রিষ্টাব্দে শুরু করে দুই বছর পরে শেষ করেন। এই গ্রন্থে প্রাচীন তিব্বতের ইতিহাস ও বিভিন্ন ধর্মসম্প্রদায়ের ইতিহাস সম্বন্ধে বিস্তৃত তথ্য রয়েছে। এই গ্রন্থ রচনা করতে গিয়ে তিনি মূলতঃ বু-স্তোন-রিন-ছেন-গ্রুব  রচিত ব্দে-গ্শেগ্স-ব্স্তান-পা'ই-গ্সাল-ব্যেদ-ছোস-ক্যি-'ব্যুং-গ্নাস  এবং ত্শাল-পা-কুন-দ্গা'-র্দো-র্জে  রচিত দেব-থের-দ্মার-পো  গ্রন্থ থেকে তথ্য সংগ্রহ করেন। এই গ্রন্থটি লাসা শহরের নিকটে য়াংস-পা-ছেন  নামক স্থানে কাঠের ব্লকে খোদাই করা অবস্থায় সংরক্ষিত ছিল, যা পরবর্তীকালে লাসা শহরের কুন-ব্দে-গ্লিং  নামক বৌদ্ধবিহারে স্থানান্তরিত করা হয়। আমদো অঞ্চলের দ্গা'-ল্দান-ছোস-'খোর-গ্লিং  নামক বৌদ্ধবিহারেও এই গ্রন্থ কাঠের ব্লকে খোদাই করা অবস্থায় সংরক্ষিত ছিল।
আধুনিক সম্পাদনা
বিভিন্ন ব্যক্তি আধুনিক যুগে এই গ্রন্থের নতুন করে সম্পাদনা করে প্রকাশিত করেন। ১৯৭৪ খ্রিষ্টাব্দে কুন-ব্দে-গ্লিং বৌদ্ধবিহার থেকে প্রাপ্ত কাঠের ব্লক থেকে লোকেশ চন্দ্র এবং ১৯৮৪ খ্রিষ্টাদে দ্গা'-ল্দান-ছোস-'খোর-গ্লিং  বৌদ্ধবিহার থেকে প্রাপ্ত কাঠের ব্লক থেকে সি-খ্রোন-মি-রিগ্স-দ্পে-স্ক্রুন-খাং  এই গ্রন্থ নতুন করে প্রকাশ করেন। দ্গে-'দুন-ছোস-ফেল  এবং জর্জ রোয়েরিখ এই গ্রন্থের ইংরেজি অনুবাদ করেন যা কলকাতা থেকে ১৯৪৯ খ্রিষ্টাব্দে প্রকাশিত হয়।
পাউন্ড স্টার্লিং
থাম্ব|132x132পিক্সেল|রাজা অফা পেনি (অষ্টম শতাব্দী) পাউন্ড স্টার্লিং বা যুক্তরাজ্য পাউন্ড (মুদ্রা প্রতীক: £; ব্যাংক কোড: GBP) হচ্ছে যুক্তরাজ্যের মুদ্রা। পাউন্ড স্টার্লিং ব্যবহারে বিশ্বের প্রাচীনতম মুদ্রা যা এর শুরু থেকেই ক্রমাগতভাবে ব্যবহারে রয়েছে।
ভাসিলি জেইতসিভ
ক্যাপ্টেন ভাসিলি জেইতসিভ (Василий Григорьевич Зайцев); (জন্ম: ২৩ মার্চ, ১৯১৫ - মৃত্যু: ১৫ ডিসেম্বর, ১৯৯১) দ্বিতীয় বিশ্বযুদ্ধে সোভিয়েত ইউনিয়নের একজন স্নাইপার ছিলেন। তার পুরো নাম ভাসিলি গ্রিগোরাইভিচ জেইতসিভ। বিশ্বযুদ্ধে তার কৃতিত্বপূর্ণ কর্মকাণ্ডের মাধ্যমেই তিনি মানব ইতিহাসে স্মরণীয় হয়ে আছেন। বিশ্বযুদ্ধ চলাকালে ১০ নভেম্বর থেকে ১৭ ডিসেম্বর, ১৯৪২ সালের মধ্যে স্তালিনগ্রাদের যুদ্ধে প্রত্যক্ষভাবে সম্পৃক্ত ছিলেন। এ সময়ে তিনি নাৎসী জার্মানীর একীভূত সামরিক বাহিনী ওয়েহমাস এবং অক্ষশক্তির ২২৫জন সাধারণ সৈনিককে হত্যা করেছিলেন। তার এ সফলতায় শত্রুপক্ষের ১১জন গুপ্তঘাতকও অন্তর্ভুক্ত ছিল। ১০ নভেম্বরের পূর্বেই তিনি ৩২ জন অক্ষশক্তি দলের সৈনিককে তার সাধারণ মানের মোসিন-নাগান্ত রাইফেল দিয়ে প্রারম্ভিক সফলতা দেখিয়েছেন। অক্টোবর ১৯৪২ থেকে জানুয়ারি, ১৯৪৩-এর মধ্যকার সময়কালে ২৪২ জনকে হত্যা করেন। কিন্তু প্রকৃত সংখ্যা আরো অনেক বেশি বলে ধারণা করা হয়। কেউ কেউ ধারণা করেন যে এ সংখ্যা পাঁচশয়েরও বেশি হতে পারে। এ সময় তার সামরিক পদবী ছিল জুনিয়র ল্যাফটেন্যান্ট।
প্রারম্ভিক জীবন
জেইতসিভ ইয়েলেনিনস্কোয়ে এলাকায় এক কৃষক পরিবারে জন্মগ্রহণ করেন। বেড়ে উঠেন ওরাল পর্বতমালার পাদদেশে। সেখানে তিনি তার ছোট ভাই এবং দাদার সাথে হরিণ এবং নেকড়ে শিকারে লক্ষ্যভেদ করে নৈপুণ্যতা দেখান। তার ডাক নাম রুশ শব্দ জায়াতস (заяц) থেকে এসেছে যার অর্থ দাঁড়ায় খরগোশ।
দ্বিতীয় বিশ্বযুদ্ধ
১৯৩৭ সালে জেইতসিভ রেড আর্মিতে নিযুক্তি লাভ করেন। কিন্তু ছোট্ট কোঠায় আবদ্ধ থাকতে আগ্রহী বিধায় ভ্লাদিভস্তকের কাছাকাছি প্রশান্ত মহাসাগরে সোভিয়েত নৌবাহিনীতে কেরানি হিসেবে কর্মজীবন শুরু করেন। সোভিয়েত ইউনিয়নে জার্মানির আগ্রাসনের প্রেক্ষাপটে অন্যান্য অনেক কমরেডের ন্যায় জেইতসিভও স্বেচ্ছাসেবক হিসেবে সম্মুখ সমরে স্থানান্তরিত হন। এ সময়ে তিনি ইতোমধ্যেই সার্জেন্ট মেজর পদবীধারী হয়েছিলেন।
নাৎসি হিটলারের আক্রমণের মুখে স্তালিনগ্রাদ রক্ষায় অন্য সবার মত ভাসিলিকেও ছুটে যেতে হয়। কিন্তু সবাইকে রাইফেল দেয়া যায় নি। এত বেশি সংখ্যক কমরেড সে তুলনায় রাইফেল অপ্রতুল। কাউকে শুধু রাইফেল, কাউকে কাউকে শুধু গুলি নিয়ে যুদ্ধের ময়দানে ঝাঁপিয়ে পড়তে হয়। কমরেড ভাসিলিকেও রাইফেল ছাড়াই খালি হাতে শত্রুর দিকে ছুটে যেতে হয়। রাইফেলধারী কমরেড মারা পড়লে, সেই রাইফেল আরেকজন তুলে নিচ্ছে। এভাবেই রেড আর্মির বীর সৈনিকেরা নাৎসি শত্রুর দিকে এগিয়ে যায়। অসংখ্য হতাহত হয়। শহর জুড়ে লাশের স্তূপ! লাশের স্তূপে পড়ে থাকে কমরেড ভাসিলি। নাৎসি জার্মানরা যখন রিলাসক্সড মুডে ঠিক সেই সময়েই কমরেড ভাসিলি সহযোদ্ধার রাইফেল দিয়ে একে একে ঘায়েল করে পাঁচজন শত্রুকে।
২২ সেপ্টেম্বর, ১৯৪২ সালে তিনি ভলগা নদী অতিক্রম করেন ও ১০৪৭তম রাইফেল রেজিমেন্টে যোগ দেন। রেজিমেন্টটি ছিল ৬২তম সেনাবাহিনীর ২৮৪তম রাইফেল ডিভিশনের অধীনে এবং এর নেতৃত্বে ছিলেন জেনারেল নিকোলাই বেতিয়ুক নামীয় একজন সেনা কর্মকর্তা। একদিন কমান্ডিং অফিসার তাকে জানালা দিয়ে ৮০০ মিটার দূরবর্তী এক শত্রু সেনাকে গুলি করার নির্দেশ দেন। জেইতসেভ নির্দেশ প্রতিপালনে সাধারণমানের মোসিন-নাগান্ত রাইফেল তাক করেন। একটিমাত্র গুলিতেই ঐ সৈনিক মাটিতে লুটিয়ে পড়ে। অল্প কিছুক্ষণ পর আরো দু'জন জার্মান সৈনিককে জানালা দিয়ে দেখা গেল। তারা তাদের সেনা কর্মকর্তার মাটিতে লুটিয়ে পড়ার কারণ অনুসন্ধান করতে লাগলেন। ভাসিলি আরো দু'টো গুলি খরচ করলেন। বলাবাহুল্য ঐ দুই গুলিতে তারা নিহত হলেন। এ কারণে তিনি বীরত্বে সাহসিকতাপূর্ণ পদক লাভের পাশাপাশি স্নাইপার রাইফেলও পুরস্কার হিসেবে লাভ করেন।
সফলভাবে বিশ্বযুদ্ধ সমাপনের পর জেইতসেভ কিয়েভে বসবাস করতে থাকে। ইঞ্জিনিয়ার হিসেবে কর্মরত হবার পূর্বে এখানেই তিনি টেক্সটাইল বিশ্ববিদ্যালয়ে পড়াশোনা করেছিলেন। পরবর্তীকালে টেক্সটাইল কারখানার পরিচালকরূপে নিযুক্ত হন। ৭৬ বছর বয়সে মৃত্যুর পূর্বে ১৯৯১ সাল পর্যন্ত এ শহরেই অবস্থান করেন তিনি। তার মৃত্যুর মাত্র ১০দিন পরেই সোভিয়েত ইউনিয়নের বিলুপ্তি চূড়ান্ত পর্যায়ে পৌঁছে। কিয়েভে তাকে সমাহিত করা হয়; যদিও তার ইচ্ছে ছিল স্তালিনগ্রাদে সমাহিত হবার।
চলচ্চিত্রায়ণ
দ্বিতীয় বিশ্বযুদ্ধে শত্রু সেনা নিধনে ভাসিলি জেইতসিভের অনন্য সাধারণ পারদর্শীতার প্রেক্ষাপটে নির্মিত হয় এনিমি অ্যাট দ্য গেটস নামের চলচ্চিত্রটি।
স্থানীয় নির্বাচন
বিশ্বের অনেক জায়গায় স্থানীয় সরকারে পদাধিকারী যেমন মেয়র এবং কাউন্সিলর নির্বাচন করার জন্য স্থানীয় নির্বাচন হয়। একটি শহর বা শহরের মধ্যে অবস্থানের নির্বাচন প্রায়ই "পৌরসভা নির্বাচন" হিসাবে পরিচিত হয়। তাদের ফর্ম এবং আচরণ বিভিন্ন এখতিয়ার জুড়ে ব্যাপকভাবে পরিবর্তিত হয়।
ইউরোপ
ইউরোপ কাউন্সিলের কংগ্রেস দ্বারা গৃহীত, স্থানীয় স্বায়ত্বশাসিত-সরকারের ইউরোপীয় সনদের লক্ষ্য স্থানীয় কর্তৃপক্ষের অধিকার পরিমাপ ও সুরক্ষার জন্য মৌলিক ইউরোপীয় নিয়ম প্রতিষ্ঠা করা। সনদ দলগুলোকে স্থানীয় কর্তৃপক্ষের রাজনৈতিক, প্রশাসনিক এবং আর্থিক স্বাধীনতার নিশ্চয়তা দিয়ে মৌলিক নিয়ম প্রয়োগ করার প্রতিশ্রুতি দেয়। সনদের বাস্তবায়ন মূল্যায়ন করার জন্য কংগ্রেস দুটি প্রধান কার্যক্রম পরিচালনা করে: স্থানীয় ও আঞ্চলিক নির্বাচন মনিটরিং এবং পর্যবেক্ষণ। কংগ্রেস নিয়মিত সদস্য এবং আবেদনকারী দেশগুলিতে স্থানীয় এবং/অথবা আঞ্চলিক নির্বাচন পর্যবেক্ষণ করে, যা কাউন্সিলকে সংশ্লিষ্ট দেশগুলিতে স্থানীয় এবং আঞ্চলিক গণতন্ত্রের অবস্থা পর্যবেক্ষণ করতে দেয়। তার পর্যবেক্ষণ মিশনের বিষয়ে, কংগ্রেস পর্যবেক্ষণ প্রতিবেদন তৈরি করে।
মধ্যপ্রাচ্য
সৌদি আরব এবং কুয়েতে, স্থানীয় নির্বাচনগুলি জাতীয় বা ফেডারেল সরকারকে প্রভাবিত করে এমন বৃহত্তর স্কেলগুলির তুলনায় অর্জন করা সহজ বলে প্রমাণিত হয়েছে। পানি সরবরাহ, বিদ্যুৎ এবং পয়ঃনিষ্কাশন ব্যবস্থার মতো ইস্যুতে সরকারের ছোট স্কেলে জনগণকে আওয়াজ দেওয়ার মাধ্যমে, শেষ পর্যন্ত সরকারের উচ্চ স্তরের সংস্কারের জন্য আস্থা তৈরি হবে বলে মনে করা হয়।
আরও পরিপক্ক উন্নত দেশগুলিতে সবসময় প্রার্থী এবং লোকেদের কাছে বিকল্পগুলি সম্পর্কে আরও তথ্য পেতে এবং একটি রাজনৈতিক দলের মতো বৃহত্তর জাতীয় সংস্থাগুলির প্রভাব ন্যূনতম রাখার জন্য সর্বদা প্রচেষ্টা থাকে, কারণ এর আদর্শিক এজেন্ডা সাধারণত কোনও এলাকার মতো নয়:
যুক্তরাজ্য
যুক্তরাজ্যে স্থানীয় নির্বাচন শব্দটি কাউন্টি, একক কর্তৃপক্ষ, বরো, জেলা, শহর, টাউন এবং প্যারিশ নির্বাচনকে বোঝায়। এগুলো প্রতি বছর মে মাসের প্রথম বৃহস্পতিবার হয়। কাউন্সিলররা সাধারণত চার বছর বসে থাকেন। গত চল্লিশ বছরে স্বতন্ত্র (অ-দলীয়) কাউন্সিলরদের সংখ্যা হ্রাস পেয়েছে - বর্তমানে স্থানীয় কাউন্সিলরদের সিংহভাগই একটি প্রধান দলের অন্তর্ভুক্ত।
যুক্তরাষ্ট্র
মার্কিন যুক্তরাষ্ট্রে নির্বাচনী সংস্কারের জন্য একটি ক্রমবর্ধমান চাহিদা রয়েছে, যার মধ্যে রয়েছে তাৎক্ষণিক-রানঅফ ভোটিং সব প্রধান নির্বাহীদের নির্বাচন করার জন্য ব্যবহার করার আহ্বান। ক্যালিফোর্নিয়ার সান ফ্রান্সিসকোতে ম্যাট গঞ্জালেজের মতো ছোট দলগুলোর প্রতিদ্বন্দ্বিতা করা সম্ভব হবে বলে মনে করা হয়। এই ধরনের ব্যালট সংস্কার প্রায়শই একটি "শক্তিশালী মেয়র" ব্যবস্থার দিকে অগ্রসর হওয়ার পরিপূরক, যেমন বাল্টিমোর, মেরিল্যান্ডে বা সম্প্রতি ক্যালিফোর্নিয়ার ওকল্যান্ডে সমর্থন করা হয়েছে৷
কোটপুতলি
কোটপুতলি (Kotputli) ভারতের রাজস্থান রাজ্যের জয়পুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে কোটপুতলি শহরের জনসংখ্যা হল ৪০,১৫৭ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১৬% হল ৬ বছর বা তার কম বয়সী।
মাধুর্য বড়ুয়া
মাধুর্য বড়ুয়া (জন্ম ২২ এপ্রিল ১৯৪২) একজন ভারতীয় প্রাক্তন ক্রিকেটার । তিনি আসাম ও বাংলার হয়ে প্রথম-শ্রেণীর ক্রিকেট খেলেছেন।
ফিতনাত আল-ওয়াহাবিয়া
ফিতনাত আল-ওয়াহাবিয়া ( فتنة الوهابية ' ওহাবী ফিতনা') হল অটোমান সাম্রাজ্যের শেষ বছরগুলোতে মক্কার শাফিঈয়ের গ্র‍্যান্ড মুফতি আহমদ জাইনি দাহলান (১৮১৬/১৭-১৮৮৬) রচিত একটি পুস্ তিকা। দাহলান এই বইটি ওহাবী মতাদর্শের বিরুদ্ধে লিখেছিলেন এবং তিনি তীব্রভাবে এর বিরুদ্ধে প্রতিবাদ করেছিলেন এবং তাদেরকে (ওহাবিদের) একটি মন্দ দল বলে অভিহিত করেছিলেন। তিনি মুসলিমদের কাফের ও মুশরিক হিসাবে ঘোষণা করার জন্য ওহাবীদের সমালোচনা করেছিলেন। তিনি ওহাবীদেরকে তাদের মুসলিম বিরোধীদের হত্যার জন্য উগ্রপন্থী হিসেবেও অভিযুক্ত করেছিলেন।
বইটিতে নজদ ও হেজাজে ওহাবীবাদের তাত্ত্বিক নীতি ও মুসলমানদের উপর ওহাবীদের নির্যাতনের ইতিহাস বর্ণনা করা হয়েছে; এতে দাহলান ওহাবিদের চরম ও সন্ত্রাসী কর্ম এবং অপরাধের পাশাপাশি তাদের আকীদাতে (ইসলামী মতাদর্শ) উগ্রবাদী বিশ্বাস ও পথভ্রষ্টতা ছাড়াও যা কিছু দেখেছিলেন এবং প্রত্যক্ষ করেছিলেন তার কিছু প্রকাশ ও খণ্ডন।
যে সময় ওয়াহাবিবাদ দ্রুত ছড়িয়ে পড়েছিল। তিনি লিখেছেন: ১৮০২ সালে, খ্রিস্টান যুগে ওহাবীরা বড় সেনাবাহিনী নিয়ে আল-তায়েফ অঞ্চলে যাত্রা করেছিল। একই বছরের জিলহজ্বে তারা মুসলমানদের দখলকৃত অঞ্চলটি অবরোধ করে, তাদের পরাজিত করে এবং পুরুষ, মহিলা এবং শিশু সহ সমস্ত লোককে হত্যা করে। তারা ধনসম্পদ লাভের জন্য মুসলমানদের সম্পত্তি দখল করেছিল এবং কয়েক জন লোক তাদের বর্বরতা থেকে রক্ষা পেয়েছিল। এমনকি তারা হযরত মুহাম্মদ (দ.) - এর কবর থেকে উপহার চুরি করেছিল, সেখানে থাকা সমস্ত সোনার জিনিসপত্র নিয়ে গিয়েছিল এবং এ জাতীয় অনেক গর্হিত কাজে লিপ্ত হয়েছিল। এরপর তারা মক্কা অবরোধ করে এবং এটিকে চারদিক থেকে ঘেরাও করে। তারা শহরের রাস্তা অবরোধ করে এবং সরবরাহ পৌঁছাতে বাধা দেয়। এটি মক্কার লোকদের জন্য খুব কষ্টের কারণ হয়েছিল, কারণ সরবরাহগুলি ক্রয়যোগ্য ছিল না এবং সম্পূর্ণরূপে অনুপলব্ধ ছিল। পরিস্থিতি এমন ছিল যে কয়েক মাস ধরে মানুষ কুকুর খাওয়া শুরু করেছিল।
জিয়ৎ কুণ্ড
জিয়ৎ কুণ্ড বগুড়ার মহাস্থানগড়ে অবস্থিত একটি কূপ ও বাংলাদেশের অন্যতম প্রত্নতাত্ত্বিক নিদর্শন।
ইতিহাস
জিয়ৎ কুণ্ডের নির্মাণকাল সম্পর্কে বিস্তারিত জানা যায় না তবে ইতিহাসবিদগণ মনে করেন, রাজা পরশুরামের শাসনামলে তার দ্বারাই এই কূপটি খনন করা হয়েছিল। সে অনুসারে এই কূপটি খনন করা হয় ১৮শ-১৯শতকের মাঝামাঝি সময়ে পরশুরাম প্রাসাদের নির্মাণের সময়ে।
অনেকই মনে করেন স্থানীয় জনগণের পানির অভাব দূর করতে রাজা পরশুরাম কূপটি খনন করেছিলেন।
অবকাঠামো
অমর কূপ নামে স্থানীয়ভাবে পরিচিত এ কূপের উপরিভাগের ব্যাস ৩.৮৬ মিটার ও নিচের দিকে ক্রমশই ছোট হয়ে গিয়েছে। একটি চতুষ্কোণ গ্রানাইটের পাথর খন্ড কূপের ভিতর উপরিভাগে পূর্বদিকে বসানো রয়েছে। ধারণা করা হয়, পানি উত্তোলনের সুবিধার্থে এটি ব্যবহার করা হতো। কূপটির তলদেশ পর্যন্ত দুই সাড়িতে আর বেশ কিছু পাথরের খন্ড নির্মাণের সময়ই যুক্ত করে দেওয়া হয়েছে।
কিংবদন্তি
আবার কিংবদন্তি অনুসারে, এই কূপের পানিতে অলৌকিক ক্ষমতা ছিল যা পান করলে মৃতরাও জীবিত হয়ে উঠতো। এ কিংবদন্তি অনুসারে, রাজা পরশুরাম যখন শাহ সুলতান বলখী মহীসওয়ারের সাথে যুদ্ধে লিপ্ত হয়েছিলেন তখন তিনি এই কূপের পানির সাহায্যে মৃত সৈনিকদের জীবিত করতেন। এটি শাহ সুলতান শোনার পর তিনি একটি চিলের সাহায্যে একটুকরু গরুর মাংস এই কূপে ফেলে দেন। এরপর থেকে এ কূপের পানির অলৌকিক ক্ষমতা নষ্ট হয়ে যায়।
জ্যাক চিদাম
জন আরস্কাইন জ্যাক চিদাম (Jack Cheetham; জন্ম: ২৬ মে, ১৯২০ - মৃত্যু: ২১ আগস্ট, ১৯৮০) কেপটাউনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯৪৯ থেকে ১৯৫৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশ নিয়েছেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন জ্যাক চিদাম।
খেলোয়াড়ী জীবন
৫ মার্চ, ১৯৪৯ তারিখে টেস্ট অভিষেক ঘটে জ্যাক চিদামের। সমগ্র খেলোয়াড়ী জীবনে ২৪ টেস্ট খেলার সৌভাগ্য হয় তার। তন্মধ্যে ১৫ টেস্টে দলের অধিনায়কের দায়িত্বে ছিলেন তিনি। মাঝারিসারির ব্যাটসম্যান হিসেবে খেলতেন জ্যাক চিদাম। এ সময়ে উল্লেখযোগ্য সাফল্যের মুখ দেখে দক্ষিণ আফ্রিকা দল। তন্মধ্যে, ১৯৫২-৫৩ মৌসুমে অস্ট্রেলিয়া সফরে টেস্ট সিরিজ ড্র, ১৯৫২-৫৩ ও ১৯৫৩-৫৪ মৌসুমে দেশের বাইরে ও নিজদেশে নিউজিল্যান্ডের বিপক্ষে সিরিজ জয় করে তার দল। এছাড়াও ১৯৫৫ সালে ইংল্যান্ড সফরে তুমুল প্রতিদ্বন্দ্বিতা গড়ে ৩-২ ব্যবধানে স্বাগতিক দলের কাছে পরাজয়বরণ করেছিল সফরকারী দক্ষিণ আফ্রিকা দল।
ব্যক্তিগত জীবন
দ্বিতীয় বিশ্বযুদ্ধ চলাকালীন জ্যাক চিদাম মধ্যপ্রাচ্যে নিয়োজিত ছিলেন। কেপটাউন বিশ্ববিদ্যালয় থেকে স্নাতক ডিগ্রি লাভ করেন। এরপর মারে এন্ড রবার্টস নামীয় অবকাঠামো নির্মাণ প্রতিষ্ঠানে প্রকৌশলী হিসেবে কাজ করার পর পরিচালক মনোনীত হন।
২১ আগস্ট, ১৯৮০ তারিখে ৬০ বছর বয়সে জোহেন্সবার্গে জ্যাক চিদামের দেহাবসান ঘটে।
মূল্যায়ন
রডনি হার্টম্যান তার সম্পর্কে মন্তব্য করেন যে, চিদাম ভদ্রলোকের আদর্শ প্রতিচিত্রস্বরূপ। ক্রীড়াবিদ ও মানবিক সেরা গুণাবলী তার মাঝে বিদ্যমান। তিনি নিজ দেশের অধিনায়কের দায়িত্ব লাভে আদর্শস্থান ধরে রাখতে সর্বদা সচেষ্ট ছিলেন।
১৯৬৮ সালে বর্ণবৈষম্যবাদ সময়ে সংঘটিত ডি’অলিভেইরা ঘটনায় জ্যাক চিদামকে সংবাদবাহকরূপে এমসিসি বরাবরে প্রেরণ করা হয়েছিল। এতে দক্ষিণ আফ্রিকান বংশোদ্ভূত মিশ্রবর্ণের ব্যাসিল ডি’অলিভেইরাকে ইংল্যান্ড দলের সদস্যরূপে আসন্ন দক্ষিণ আফ্রিকা সফরে অন্তর্ভুক্ত না করার কথা তুলে ধরা হয়েছিল। দক্ষিণ আফ্রিকান ক্রিকেট অ্যাসোসিয়েশনের (সাকা) সহঃ সভাপতির দায়িত্বে থেকে সকল ধরনের ক্রীড়ায় অংশগ্রহণে বাঁধার প্রাচীর গড়ে তুলেন। ইংল্যান্ডের মাটিতে পা রেখে সাকা থেকে প্রেরিত চিঠিতে ডি’অলিভেইরার বিষয়ে কোন কিছুই ছিল না ও এমসিসি থেকে প্রত্যুত্তরে চিঠির মাধ্যমে জানানো হয় যে এমসিসি সফর চালিয়ে যাবার বিষয়ে সবটুকুই করবে।
তার মৃত্যুর পর প্রতিষ্ঠান থেকে জ্যাক চিদাম স্মারক পুরস্কারের প্রবর্তন ঘটানো হয়। অবহেলিত সম্প্রদায়ের মাঝে ক্রীড়াক্ষেত্রে অসামান্য অবদানকারীকে এ পুরস্কারে ভূষিত করা হয়।
চামুণ্ডা
চামুণ্ডা (সংস্কৃত: चामुण्डा, ') হলেন একজন প্রধানা হিন্দু দেবী। চামুণ্ডা হলেন আদ্যাশক্তি,ভগবতী। তিনি সপ্ত মাতৃকার মধ্যে প্রধানা। তাঁর অপর নাম চামুণ্ডী, চামুণ্ডেশ্বরী, চামুণ্ডা চর্চিকা ও চর্চিকা'''। চামুণ্ডা হলেন আদ্যাশক্তি, আবার তিনিই ভগবতী দুর্গা। চণ্ড ও মুণ্ড নামে দুই অসুরকে বধ করে তিনি ‘চামুণ্ডা’ নামে পরিচিত হন। চামুণ্ডাকে দেবী কালীর অপর রূপ মনে করা হয়। পার্বতী, চণ্ডী, দুর্গা, চামুণ্ডা ও কালী এক ও অভিন্ন। কথিত আছে, চামুণ্ডার আবাসস্থল হল শ্মশানভূমি বা ডুমুর গাছ। আনুষ্ঠানিকভাবে পশুবলি দিয়ে ও মদ্য নিবেদন করে এই দেবীর পূজা করা হয়। প্রাচীনকালে চামুণ্ডার পূজায় নরবলিও দেওয়া হত। চামুণ্ডা প্রকৃতপক্ষে একজন অনার্যা দেবী ছিলেন। পরবর্তীকালে তাঁকে হিন্দুধর্মে গ্রহণ করা হয় এবং অষ্টমাতৃকা/অষ্টশক্তির অন্যতমা রূপে চামুণ্ডা হিন্দু দেবমণ্ডলীতে স্থান পান। জৈনধর্মেও চামুণ্ডার পূজা প্রচলিত আছে। তবে জৈনরা মদ্য ও মাংসের পরিবর্তে নিরামিষ নৈবেদ্য নিবেদন করে তার পূজা করেন।
মূর্তিতত্ত্ব
thumb|left| দশভুজা চামুণ্ডা ছিন্ন নরহস্তের মালা পরিহিতা অবস্থায় শবোপরি উপবিষ্টা। একাদশ-দ্বাদশ শতাব্দী, [[জাতীয় সংগ্রহালয়, দিল্লি।]] দেবী চামুণ্ডা রক্ত অথবা কৃষ্ণবর্ণা; নরমুণ্ডমালা শোভিতা; বর্ণনাভেদে চতুঃ, অষ্ট, দশ বা দ্বাদশভুজা; ডমরু, ত্রিশূল, খড়্গ, সর্প, খট্বাঙ্গ, বজ্র, ছিন্নমুণ্ড ও রক্তপূর্ণ পানপাত্র ধারিণী; শব অথবা প্রেতের উপর উপবিষ্টা অথবা পরাভূত দৈত্য বা প্রেতাসনে স্থিতা; ত্রিনয়না; কঙ্কালসার দেহ, ভয়াল মুখমণ্ডল, লম্বিত স্তন, সম্মুখপ্রসারিত দন্তপংক্তি, দীর্ঘ নখর ও স্ফীত উদর যুক্তা; অস্থি, কঙ্কাল, সর্প ও বিছের অলংকারে ভূষিতা, যা ব্যাধি ও মৃত্যুর প্রতীক; নরকরোটির যজ্ঞোপবীতধারিণী; মস্তকে জটার মুকুট এবং কোনো কোনো বর্ণনানুসারে মস্তকে অর্ধচন্দ্র শোভিতা। তিনি তার কোটরগত চক্ষু দ্বারা জগৎ ভষ্মীভূত করেন। ভূত ও প্রেতগণ তার সঙ্গী। বিভিন্ন বর্ণনায় নরকঙ্কাল ও শৃগালাদি পশুও তাকে বেষ্টন করে থাকে। যে শবের উপর দেবী উপবিষ্ট থাকেন, তার শৃগালের দল সেই শবের মাংস ভক্ষণ করে। চামুণ্ডা তার পরাজিত শত্রুদের রক্ত পান করেন। সেই শত্রু দৈত্যদের ছিন্ন মুণ্ড থেকে পতিত রক্ত তাঁর সহচর প্রেত ও শৃগালেরাও পান করে থাকে। সকল মাতৃকাই, বিশেষত চামুণ্ডা, রক্তপান করে থাকেন। কোনো কোনো মতে, তিনি তাঁর বাহন পেচকের পৃষ্ঠে আরোহণ করেন। তাঁর ধ্বজায় বাজপাখির চিত্র অঙ্কিত।
কালিকা পুরাণের ৬১ তম অধ্যায়ে চামুণ্ডার ধ্যান বর্ণিত হয়েছে এভাবে
" দেব্যা ললাটনিষ্ক্রান্তা যা কালীতি চ বিশ্রুতা। তস্যা মন্ত্রং প্রবক্ষ্যামি কামদং শৃণু ভৈরব।। ...... নীলোৎপলদলশ্যামা চতুর্বাহুসমন্বিতা। খট্বাঙ্গং চন্দ্রহাসঞ্চ বিভ্রতী দক্ষিণে করে।। বামে চর্ম্ম চ পাশঞ্চ ঊর্দ্ধ্বাধোভাগতঃ পুনঃ। দধতী মুণ্ডমালাঞ্চ ব্যাঘ্রচর্ম্মধরা বরা।। কৃশাঙ্গী দীর্ঘদংষ্ট্রা চ অতিদীর্ঘাতিভীষণা। লোলজিহ্বা নিমগ্নারক্তনয়না নাদভৈরবা।। কবন্ধবাহনাসীনা বিস্তারশ্রবণাননা। এষা তারাহ্বয়া দেবী চামুণ্ডেতি চ গীয়তে।।"
হিন্দু দেবীরা সাধারণত সুডৌল স্তনযুক্তা ও সুন্দরী হন। কিন্তু চামুণ্ডার রূপ তাঁদের বিপরীত। এই রূপ জরা, মৃত্যু, ক্ষয় ও ধ্বংসের প্রতীক। । তবে বৃহৎ তন্ত্রসারে সঙ্কলিত একটি মন্ত্রে চামুণ্ডাকে "বিকটদংষ্ট্রা, সুবদনা, নিবিড় অন্ধকারে অবস্থানকারিণী, চতুর্ভুজা, খট্বাঙ্গ-বজ্র-পাশ-নরমুণ্ড ধারিণী, কৃষ্ণবর্ণা, পিঙ্গলবর্ণের কেশভারমণ্ডিতা, ব্যাঘ্রচর্মপরিহিতা শবাসীনা ভয়ঙ্করী" বলে বর্ণনা করা হয়েছে - 'সুবদনা' বিশেষণ তাঁর আকৃতিগত সৌন্দর্য্যকে দ্যোতিত করে।
পৌরাণিক উপাখ্যান
thumb|300px|দেবী কৌশিকী অষ্টমাতৃকাদের [[রক্তবীজ অসুরের বিরুদ্ধে যুদ্ধে নেতৃত্ব দিচ্ছেন। চিত্রে বাম দিক থেকে উপরের সারির মাতৃকারা হলেন নারসিংহী, বৈষ্ণবী, কুমারী, মাহেশ্বরী, ব্রাহ্মী; বামদিক থেকে নিচের সারির মাতৃকারা হলেন বারাহী, ঐন্দ্রী, চামুণ্ডা বা কালী (অসুরের রক্তপানরতা) ও অম্বিকা। ডানদিকে রক্তবীজের রক্ত থেকে অসুরের জন্ম হচ্ছে।]]
দেবীমাহাত্ম্যম্ অনুসারে দেবী পার্বতীর অঙ্গজাত দেবী কৌশিকী/মহাসরস্বতী/চণ্ডিকার ভ্রুকুটিকুটিল ললাটফলক থেকে কালীর আবির্ভাব হয়। অসুররাজ শুম্ভ ও নিশুম্ভের দুই সেনানায়ক চণ্ড ও মুণ্ড নিধনের দায়িত্ব তাঁর উপর অর্পিত হয়। দেবী কালী সেই দৈত্যদ্বয়ের সঙ্গে প্রচণ্ড যুদ্ধে লিপ্ত হন এবং শেষ পর্যন্ত তাঁদের বধ করতে সমর্থ হন। এরপর তিনি নিহত অসুরদ্বয়ের ছিন্ন মুণ্ডদুটি দেবী কৌশিকীর কাছে নিয়ে গেলে তিনি অত্যন্ত আনন্দিত হন এবং চণ্ড ও মুণ্ড বধের স্বীকৃতি স্বরূপ কালীকে চামুণ্ডা নাম প্রদান করেন।
বামনপুরাণ মতে, শুম্ভ-নিশুম্ভের সেনাবাহিনীর সঙ্গে যুদ্ধকালে দেবী কালী রুরু দৈত্যকে খট্বাঙ্গ প্রহারে বধ করে তার কেশ উৎপাটন করে তা দিয়ে নিজ জটাভার বন্ধন করেন। একটি জটা অনাবদ্ধ থাকায় সে জটা তিনি উৎপাটন করে ভূমিতে সজোরে নিক্ষেপ করেন। সে জটা মুহূর্তমধ্যে এক ভয়ঙ্করী দেবীমূর্তি ধারণ করে - কালী সেই দেবীকে চণ্ডমারী নামে আখ্যায়িতা করলেন। চণ্ডমারীর অর্ধেক শ্বেতবর্ণ ও অপরার্ধ কৃষ্ণবর্ণের, কেশপাশ তৈলাভ্যক্ত। কালিকার আদেশে তিনি পলায়মান চণ্ড-মুণ্ডকে ধরে আনার জন্য রাসভারোহণে দক্ষিণদিকে ধাবমান, পথে যমবাহন মহিষের শৃঙ্গ উৎপাটন করে চণ্ড-মুণ্ডকে অনুধাবন করতে থাকেন। চণ্ড-মুণ্ড এরপর আকাশপথে ধাবিত হলে চণ্ডমারীও তাদের অনুসরণ করতে থাকেন। পথিমধ্যে গরুড় ও কর্কোটক নাগ দেবীর সাক্ষাৎ পেলে ঊর্ধ্বরোমা চণ্ডমারী তাঁদের ভয় উৎপন্ন করেন,এতে গরুড় মাংসপিণ্ডাকার হয়ে পড়েন ও তাঁর ভীষণাকার পালকগুলি খসে পড়ে। দেবী সেই পালকগুলি কুড়িয়ে নেন ও কর্কোটক নাগকে হাতে ধরে অতি দ্রুততায় চণ্ডমুণ্ডকে অবরোধ করেন, আর কর্কোটক নাগকে দিয়ে চণ্ড-মুণ্ডকে বেঁধে নিয়ে কালিকার কাছে নিয়ে আসেন। সেই সঙ্গে গরুড়পক্ষের মালা গেঁথে একটি নিজে পরেন ও অনুরূপ একটি কালিকাকে উপহার দেন। কালিকাও চণ্ডমুণ্ডের মস্তক কর্তন করে তা চণ্ডিকাকে উপহার দেন। চণ্ডিকাও কালীকে "চামুণ্ডা" নামে অভিহিত করেন।
দেবীমাহাত্ম্যমের পরবর্তী একটি অধ্যায় থেকে জানা যায়, শুম্ভনিশুম্ভের সৈন্যবধের উদ্দেশ্যে দেবী দুর্গা নিজ দেহ থেকে মাতৃকাগণের সৃষ্টি করেন। এই অধ্যায়ে, কালীকে মাতৃকা বলে উল্লেখ করা হয়েছে। তিনিই রক্তবীজ দৈত্যের রক্তপান করে চামুণ্ডা নামে অভিহিতা হন। এইভাবে দেবীমাহাত্ম্যম্-এ দেবী কালীর সঙ্গে দেবী চামুণ্ডার একত্ব প্রতিপন্ন করা হয়েছে।
বরাহ পুরাণেও রক্তবীজের উপাখ্যানটি কথিত হয়েছে। কিন্তু এই কাহিনি অনুসারে, মাতৃকারা একে অন্যের দেহ থেকে উৎপন্ন হয়েছিলেন। চামুণ্ডা উৎপন্ন হন দেবী নারসিংহীর পা থেকে। এই গ্রন্থে দেবী চামুণ্ডা পসুন্য বা বিরাট মিথ্যাভাষণ দোষের প্রতীক। বরাহ পুরাণে অবশ্য কালী ও চামুণ্ডাকে দুই পৃথক দেবী রূপে উল্লেখ করা হয়, যা দেবীমাহাত্ম্যম্-এ করা হয়নি। দেবী পার্বতীর কৃষ্ণ কোষ থেকে সৃষ্টি কৌশিকী ভ্রুকুটি থেকে চণ্ড ও মুণ্ড বধের নিমিত্ত দেবী চামুণ্ডার উৎপত্তি হয়। এই কারণে তিনি পার্বতীর একটি রূপ।
মৎস্য পুরাণ থেকে অবশ্য চামুণ্ডার উৎপত্তি সংক্রান্ত একটি সম্পূর্ণ পৃথক কাহিনি পাওয়া যায়। এই উপাখ্যান অনুসারে, অন্ধকাসুর বধের সুবিধার্থে পার্বতী মাতৃকাগণের সৃষ্টি করেন। রক্তবীজের মতো অন্ধকাসুরেরও ভূপতিত রক্তবিন্দু থেকে অসুর সৃষ্টির ক্ষমতা ছিল। চামুণ্ডা ও অন্যান্য মাতৃকাগণ তার রক্ত পান করে, শিবকে অসুরবধে সাহায্য করেন।
রত্নাকরের হরবিজয় গ্রন্থেও চামুণ্ডার এই কৃতিত্বের উল্লেখ রয়েছে। তবে রত্নাকর লিখেছেন যে, চামুণ্ডা একাই অন্ধকের রক্ত পান করেন এবং রক্তপানের ফলে তার গাত্রবর্ণও রক্তের মতো লাল হয়ে যায়। এই গ্রন্থে আরও লেখা আছে যে, প্রলয়কালে চামুণ্ডা এক বিরাট বীণা বাজিয়ে নৃত্য করেছিলেন; এই বীণার দণ্ডটি ছিল মেরু পর্বত, তার ছিল শেষনাগ ও তুম্বাটি ছিল অর্ধচন্দ্র।
মাতৃকাগণের সঙ্গে সম্পর্ক
left|thumb| ওড়িশা থেকে প্রাপ্ত চামুণ্ডা মূর্তি, অষ্টম-নবম শতাব্দী, ব্রিটিশ মিউজিয়াম। মহাভারত (বনপর্ব), দেবীপুরাণ ও বিষ্ণুধর্মোত্তর পুরাণ অনুযায়ী, চামুণ্ডা সপ্তমাতৃকার অন্যতম। ইলোরা ও এলিফান্টা গুহাচিত্র সহ একাধিক ভাস্কর্যে সপ্তমাতৃকার মধ্যেই তার মূর্তি অঙ্কিত হয়েছে। কোথাও কোথাও তাকে সপ্তমাতৃকার শেষ মাতৃকারূপে কল্পনা করা হলেও, অনেক স্থলেই তাকে সপ্তমাতৃকার নেতৃস্থানে রাখা হয়েছে। অন্যান্য মাতৃকাগণ কোনো না কোনো পুরুষ দেবতার শক্তিরূপে কল্পিত, কিন্তু চামুণ্ডাই একমাত্র মাতৃকা যিনি নিজেই স্বয়ং দিব্যজননী। তাছাড়া অন্যান্য মাতৃকাদের একক পূজার প্রচলন নেই, কিন্তু চামুণ্ডার আছে।
দেবীপুরাণ অনুযায়ী, অসুর নিধনকালে পঞ্চমাতৃকা গণেশকে সাহায্য করেছিলেন। মাণ্ডব্য ঋষি যে মাতৃপঞ্চকের পূজার বর্ণনা দিয়েছেন, চামুণ্ডা তাদের অন্যতমা। কথিত আছে, ব্রহ্মা রাজা হরিশ্চন্দ্রকে বিপদের হাত থেকে রক্ষা করতে মাতৃকাদের নিয়োগ করেন। দেবীপুরাণে চামুণ্ডা নামের একটি ভিন্নতর ব্যাখ্যাও পাওয়া যায়: এখানে চণ্ড শব্দের অর্থ ভয়ংকর ও মুণ্ড শব্দের অর্থ ব্রহ্মার মস্তক বা প্রভু বা পতি।
বিষ্ণুধর্মোত্তর পুরাণ মতে ভগবতী চামুণ্ডা হলেন ব্রহ্মাণ্ডের কারণভূতা আদ্যাশক্তি, তিনিই জগতের সৃষ্টি, স্থিতি ও লয়কারিনী। দেবী চামুণ্ডা পরমাপ্রকৃতি জগজ্জননী। আদ্যাশক্তি বিভিন্ন রূপে প্রকাশিতা হন, কখনো তিনি ভগবতী দুর্গা, কখনো উগ্রতারা, কখনো তিনি ভবানী কালী, আবার কখনো তিনি চামুণ্ডা।
ভগবতী চামুণ্ডা হলেন চৌষট্টি বা মতান্তরে একাশি যোগিনী দেবী গণের সৃষ্টিকারিণী । এই যোগিনীগণ আসলে মাতৃকাদের কন্যা অথবা রূপান্তর। চামুণ্ডা দেবী অষ্টমাতৃকার প্রধানা। অপর মতে, এই অষ্টমাতৃকা হলেন আদ্যাশক্তির আটটি ভিন্ন স্বরূপ।
হিন্দুধর্মে চামুণ্ডা পূজা
thumb|ভূতপ্রেত ও শিব সহ চামুণ্ডা কালী, দক্ষিণ কলকাতার একটি পূজামণ্ডপে, ২০০৮। একটি দক্ষিণ ভারতীয় লেখ থেকে জানা যায়, চামুণ্ডা পূজায় মেষ বলি দেওয়া হত। খ্রিষ্টীয় অষ্টম শতাব্দীতে রচিত ভবভূতির সংস্কৃত নাটক মালতীমাধবে দেবীর এক ভক্ত শ্মশানের নিকটে অবস্থিত চামুণ্ডার মন্দিরে নায়িকাকে বলি দিতে গিয়েছিলেন। রাজস্থানের গঙ্গাধরে প্রাপ্ত একটি শিলালিপি থেকে দেবী চামুণ্ডা ও অন্যান্য মাতৃকাদের এক মন্দিরের কথা জানা যায়। এই মন্দিরে "ডাকিনীরা থাকতেন" এবং বলি ইত্যাদি তন্ত্রোভূত বা তান্ত্রিক পূজানুষ্ঠান অনুষ্ঠিত হত। পালযুগের রাজা নয়পালের (১০৩৮-১০৫৫) বাণগড় প্রশস্তির চর্চিকা স্তব থেকে জানা যায় তিনি দেবী চামুণ্ডার ভক্ত ছিলেন।
অনেক ক্ষত্রিয় ও জৈন পরিবারে চামুণ্ডা কূলদেবী রূপে পূজিতা হন। চওডা রাজবংশের কূলদেবী ছিলেন চামুণ্ডা। চওডাদের অপর শাখা কচ্ছ গুজ্জর ক্ষত্রিয়রাও তাকে কূলদেবী রূপে পূজা করতেন। সিনুগ্রা ও চণ্ডিয়ায় তাদের নির্মিত চামুণ্ডা মন্দির রয়েছে।
মন্দির
thumb|left| চামুণ্ডেশ্বরী মন্দির হিমাচল প্রদেশের কাংড়া জেলার পালামপুরের ১০ কিলোমিটার (৬.২ মাইল) পশ্চিমে একটি বিখ্যাত চামুণ্ডা মন্দির রয়েছে। এই মন্দিরের গাত্রে দেবীমাহাত্ম্যম্, রামায়ণ ও মহাভারতের বিভিন্ন দৃশ্য অঙ্কিত রয়েছে। দেবীর মূর্তি দুপাশে রয়েছে হনুমান ও ভৈরবের মূর্তিও। কাংড়ায় চামুণ্ডা নন্দীকেশ্বর ধাম নামে অপর একটি মন্দির রয়েছে। এই মন্দিরটি শিব ও চামুণ্ডার প্রতি উৎসর্গিত। কিংবদন্তি অনুসারে, অসুর জলন্ধর ও শিবের মধ্যে যুদ্ধের সময় দেবী এখানে "রুদ্র চামুণ্ডা" নামে প্রতিষ্ঠিতা হন।
মহীশূরের চামুণ্ডা পাহাড়ে চামুণ্ডেশ্বরী মন্দির অবস্থিত। দেবী এখানে মহিষাসুর-বধরতা মহিষাসুরমর্দিনী দুর্গা রূপে বিরাজিতা। বহু শতাব্দী ধরে দেবী চামুণ্ডেশ্বরীকে মহীশূররাজের রক্ষাকর্ত্রী মনে করা হয়।
thumb|upright|যোধপুর মন্দির যোধপুরের মেহরানগড় দুর্গে চামুণ্ডা মাতাজি মন্দির স্থাপিত হয় ১৪৬০ খ্রিষ্টাব্দে। এই মন্দিরে প্রতিষ্ঠিত চামুণ্ডা মূর্তিটি ছিল পরিহার শাসকদের কূলদেবী ও ইষ্টদেবী। পরবর্তীকালের শাসক রাও যোধা মূর্তিটি পুরনো রাজধানী মান্দোরে স্থানান্তরিত করেন। যোধপুরের রাজপরিবার ও সাধারণ মানুষও আজও এই দেবীর পূজা করে থাকেন। এই মন্দিরের দশেরা উৎসব বিখ্যাত।
জৈনধর্মে চামুণ্ডা পূজা
জৈনধর্ম পশুবলি ও রক্তপাতের বিরোধী বলে আদি জৈনগণ চামুণ্ডা পূজারও বিরোধী ছিলেন। কয়েকটি জৈন কিংবদন্তিতে সন্ন্যাসী জিনদত্ত ও জিনপ্রভসুরির হাতে চামুণ্ডার পরাজয়ের কাহিনি বর্ণিত হয়েছে।